Downloaded from YTS.MX
Official YIFY movies site: YTS.MX
Σοφή κι ευγενική ψυχή.
Θυμάσαι...
τότε που είχαμε τα πάντα;
Ονειρεύεσαι...
τότε που χρειάστηκε να φύγουμε;
Τότε που μας οδήγησες...
και πώς ξεκίνησαν όλα.
ΑΦΗΓΗΣΗ ΤΣΙΟΥΕΤΕΛ ΕΤΖΙΟΦΟΡ
Η ΒΑΣΙΛΙΣΣΑ ΕΛΕΦΑΝΤΑΣ
Η ιστορία ξεκινά δίπλα σε έναν νερόλακκο που γέμισε από την καταιγίδα.
Στα κοπάδια, βρίσκονται οι τελευταίοι γιγάντιοι ελέφαντες με χαυλιόδοντες.
Απόγονοι μιας ευγενούς γενεαλογίας που κάποτε εκτεινόταν σε όλη την Αφρική.
Βασίλισσα όλων είναι η Αθηνά.
Είναι μια 50χρονη μητριάρχισσα, επικεφαλής της ευρύτερης οικογένειάς της.
Όπως οι πιο πολλοί από εμάς, έχει γείτονες.
Είναι κι η δική τους ιστορία.
Η οικογένειά της αποτελείται από θηλυκούς συγγενείς και τα μικρά τους.
Είναι τόσο δεμένοι μεταξύ τους, που τα μικρά θα μπορούσε να είναι αδέρφια.
Η οικογένεια της Αθηνάς βασίζεται στην εμπειρία και τη σοφία της,
καθώς αυτή παίρνει αποφάσεις που καθορίζουν την επιβίωσή τους.
Η τελευταία της κόρη, η Πρίνσες, είναι ενός έτους.
Και ήρεμη, όπως η μητέρα της.
Μετά, υπάρχει ο Γουέγουε,
ο άτακτος του κοπαδιού.
Προσπαθεί να γίνει φίλος με την Πρίνσες,
μα προσπαθεί υπερβολικά, και συχνά, αυτό του δημιουργεί μπελάδες.
Ως αγόρι, ο Γουέγουε θα μείνει στην οικογένεια μέχρι την εφηβεία
και μετά θα φύγει, για να βρει κοπάδι με αρσενικά.
Η Μίμι είναι η νεότερη άφιξη στην οικογένεια.
Γεννήθηκε στην καταιγίδα.
Είναι η πρώτη της μέρα σε μια ζωή αέναης μάθησης.
Για τα επόμενα δύο χρόνια, θα εξαρτάται από το μητρικό γάλα.
Η μητέρα της, η Μάλα, γεννά μόνο μία φορά κάθε πέντε χρόνια,
καθιστώντας πολύτιμο το κάθε μικρό.
Παρότι την ταΐζει η Μάλα,
όλοι θα λατρέψουν τη Μίμι.
Χρειάζεται ένα κοπάδι για να μεγαλώσει ένα ελεφαντάκι.
Αυτό είναι το βασίλειο της Αθηνάς.
Για την ώρα, έχει όλα όσα χρειάζονται.
Κάθε μέρα, φέρνει την οικογένειά της στον νερόλακκο.
Είναι ενοχλητικό για τους γείτονες.
Μα χρειάζονται τους ελέφαντες,
γιατί αυτοί έφτιαξαν τον νερόλακκο και τώρα, τον κρατούν ανοιχτό.
Όμως, ο ταυροβάτραχος νιώθει ότι η κατασκευή δεν έχει τελειωμό.
Οι πιο πολλοί γείτονες της οικογένειας έχουν το ύψος νυχιού ελέφαντα.
Με τον έναν ή τον άλλον τρόπο, εξαρτώνται από τους γιγάντιους φίλους τους.
Ο νερόλακκος είναι το σπίτι όλων.
Μα από τη στιγμή που ξημερώνει,
αρχίζει να συρρικνώνεται.
Ξεκινά ο αγώνας ανατροφής των οικογενειών.
Ο ταυροβάτραχος ξεκινά αμέσως
και σύντομα θα υπάρξουν γυρίνοι.
Από κάτω τους, τα killifish δεν μπορούν να γνωρίζουν
πώς ή πότε θα τα βοηθήσει η οικογένεια της Αθηνάς.
Για την ώρα, έχουν μάτια μόνο το ένα για το άλλο.
Κάθε φορά που το αρσενικό αγκαλιάζει το θηλυκό, αυτή κάνει ένα αβγό.
Μετά, το θάβει.
Το σούρουπο, η Αθηνά ξέρει ότι πρέπει να είναι σε επαγρύπνηση.
Η οικογένειά της θα κοιμηθεί όρθια, για να προστατευθούν ο Γουέγουε κι η Μίμι.
Για κάποιους γείτονες...
το πάρτι μόλις ξεκίνησε.
Ο θηλυκός βάτραχος chiromantis δεν αρκείται σε έναν μόνο σύντροφο.
Προσκαλεί ένα ολόκληρο πλήθος στο πάρτι αφρού.
Είναι η πρώτη εκδήλωση της σεζόν στον νερόλακκο της Αθηνάς.
Θα κάνει αβγά στον αφρό που έφτιαξαν τα αρσενικά
και θα μεγαλώσουν μέσα του με ασφάλεια.
Ψηλά, μια αιγυπτιακή χήνα ήδη προηγείται.
Έκανε αβγά πριν από λίγες εβδομάδες.
Οι νεοσσοί θα μπορέσουν να πετάξουν σε δύο μήνες.
Μέχρι τότε, ο νερόλακκος θα είναι το σπίτι τους.
Με τη Μίμι τόσο μικρή, η Αθηνά δεν θα απομακρυνθεί από το νερό.
Είναι προσεκτική, μέχρι ένα νεογέννητο να αρχίσει να παχαίνει και να δυναμώνει.
Πρώτη φορά ο Γουέγουε συναντά κάποιον νεότερο
και προσπαθεί πολύ να γίνουν φίλοι.
Ενώ κάποιοι ξεκινούν να χτίζουν φωλιές,
άλλοι τις ολοκληρώνουν.
Ήταν μεγάλη νύχτα για τους βατράχους
κι αρχίζουν να κουράζονται.
Μα για έναν γλετζέ, τουλάχιστον υπάρχει ταξί.
Καμιά φορά, ο chiromantis πάει βόλτα,
είτε θέλει είτε όχι.
Ο chiromantis απολαμβάνει τον ήλιο.
Μα ίσως κάψει το δέρμα ενός μωρού,
οπότε ο Γουέγουε δείχνει στη Μίμι πού να βρει σκιά.
Όσο η ζωή είναι εύκολη,
η Αθηνά μπορεί να ηρεμήσει και να αφήσει τα μωρά να ξεκουραστούν.
Όμως, ο Γουέγουε δεν κοιμάται ποτέ πολύ.
Έχει ενθουσιαστεί με την άφιξη της Μίμι
και προτιμά να την ξυπνήσει για να παίξουν.
Η Μίμι πρέπει να ξεκουραστεί.
Πρέπει να δυναμώσει, για να συμβαδίσει με την οικογένειά της.
Η μαμά χήνα θέλει να πάει τα μικρά στην ασφάλεια του νερόλακκου.
Είναι η πρώτη τους μέρα.
Μετά από μια κουραστική βραδιά, δεν βιάζονται καθόλου.
Άλλωστε, αυτό που προτείνει απαιτεί ένα τεράστιο άλμα πίστης.
Το ένστικτό τους αμφιταλαντεύεται
μεταξύ του να μείνουν ενωμένα και να πάνε στους γονείς τους.
Λίγος φόβος αρκεί για να πεισθούν
ότι οι πιθανότητες επιβίωσης είναι μεγαλύτερες κοντά στη μαμά και τον μπαμπά.
Σε κάθε οικογένεια, υπάρχει πάντα κάποιος που αργοπορεί.
Θα τον πούμε Στίβεν.
Οι γονείς θεωρούν δεδομένο ότι τα μικρά θα ακολουθήσουν,
οπότε δεν ξέρουν ότι ο Στίβεν έμεινε πίσω.
Καμιά φορά, ο αργοπορημένος είναι και τυχερός.
Η γνώση που έχει η Αθηνά για το βασίλειο
μεταβιβάζεται από μητέρα σε κόρη μέσα στους αιώνες.
Έχει μεγαλύτερους χαυλιόδοντες από κάθε άλλη μητριάρχισσα.
Η εγκοπή οφείλεται σε χρόνια τραβήγματος χορταριών και κληματσίδων.
Οι κληματσίδες που προτιμά ανθίζουν μόνο για λίγες μέρες κάθε χρόνο.
Και ξέρει πού να τις βρει.
Η προοπτική ενός πλούσιου γεύματος αποσπά την οικογένεια
από ό,τι συμβαίνει στα πόδια της.
Πρέπει οι γείτονες να φύγουν από τον δρόμο.
Ο χαμαιλέων βασίζεται στο καμουφλάζ για προστασία.
Όμως, καμιά φορά, η ακινησία και το καμουφλάζ
είναι η χειρότερη απόφαση.
Είναι όσο κοντά στον πανικό
μπορεί να βρεθεί ένας χαμαιλέων.
Για την οικογένεια της Αθηνάς,
η ζωή κατά την πράσινη εποχή απαιτεί έναν ήρεμο ρυθμό.
Τους αφήνει να φάνε μέχρι να ζεσταθούν
και τους πάει κάτω για να πιουν νερό.
Μόλις τέσσερις μέρες μετά την καταιγίδα,
οι φωλιές των βατράχων ψήθηκαν στον ήλιο.
Είναι έτοιμες.
Για τις επόμενες εβδομάδες, ο νερόλακκος θα είναι το σπίτι μικρών γυρίνων.
Καθώς εκκολάπτονται, περνούν απαρατήρητοι από την οικογένεια της Αθηνάς.
Μα δεν περνούν απαρατήρητοι
από τα killifish και τις χελώνες που ζουν από κάτω.
Μόνο η μεγαλύτερη χελώνα τούς φτάνει.
Το βραβείο της είναι μια μαρέγκα με γέμιση γυρίνων.
Η Μίμι μπαίνει πρώτη φορά στο νερό.
Ξεκινά από τα ρηχά
και δεν χρειάζεται ενθάρρυνση.
Για την οικογένεια της Αθηνάς, αυτός είναι ο παράδεισος.
Όμως, αν δεν βρέξει ξανά, οι νερόλακκοι θα χαθούν μέσα σε εβδομάδες.
Αν συμβεί αυτό, η Αθηνά ξέρει ότι θα αναγκαστούν να αφήσουν το βασίλειο.
Πρέπει να εκμεταλλευτούν τις μέρες αφθονίας.
Η Πρίνσες μαθαίνει τι να τρώει αντιγράφοντας τη μαμά της.
Μα τα μωρά πίνουν ακόμα γάλα.
Αυτό δίνει στον Γουέγουε χρόνο να εξασκήσει πόδια και προβοσκίδα.
Μα θα περάσουν μήνες για να αποκτήσει τέτοιο επίπεδο ελέγχου.
Η Αθηνά ξέρει ότι πλησιάζει ξηρή εποχή.
Ο μόνος τρόπος να προετοιμαστούν είναι να παχύνουν.
Πρέπει να τρώνε όσο μπορούν.
Όμως, ό,τι μπει, πρέπει να βγει.
Για τον κάνθαρο, αυτό είναι θείο δώρο.
Το νέο έφτασε παντού.
Με άλλους να πλησιάζουν,
δεν υπάρχει χρόνος για χαλαρό γεύμα.
Πρέπει να φτιάξει σβώλο και να τον κυλήσει γρήγορα μακριά,
γιατί υπάρχουν ληστές εκεί έξω.
Ο νικητής πρέπει να βρει μαλακό έδαφος για να θάψει τον σβώλο,
για να φάει ανενόχλητος.
Εκτός από το να τρέφει κανθάρους,
η οικογένεια της Αθηνάς προσφέρει στο βασίλειο δωρεάν κηπουρική.
Οι πιο πολλοί σπόροι που τρώνε αποβάλλονται αχώνευτοι
και φυτεύονται σε προσεγμένες μπάλες κόμποστ όπου πάνε.
Η χελώνα κάποιον περιμένει.
Και για αυτό που έχει στο μυαλό, πρέπει να φάει τώρα που μπορεί.
Χωρίς σημάδι βροχής, οι μέρες γίνονται πιο θερμές και τα νεύρα πιο ευερέθιστα.
Με την έλευση των ελεφάντων και τόσο νέα οικογένεια,
οι χήνες πρέπει να κρατούν απόσταση ασφαλείας.
Με το επίπεδο του νερού να πέφτει κι ένα κοπάδι που ζεσταίνεται,
αυτό γίνεται δύσκολο.
Ξέρουν να μην αντιδρούν σε έναν νταή.
Αποφασίζει να σώσει το γόητρό της, βάζοντάς τα με ένα περιστέρι.
Για άλλη μια φορά, ο Στίβεν αργοπορεί
και μένει πίσω.
Κι αυτήν τη φορά, έχει χαθεί.
Για τη χελώνα, τα πράγματα βελτιώνονται.
Ήρθε μια θηλυκή για να πιει νερό.
Μπορεί να την εμποδίσει αρκετά εύκολα.
Μα για να την εντυπωσιάσει, πρέπει να αποδείξει ότι έχουν ίδια αντοχή.
Δηλαδή, να πάνε μια βόλτα.
Μια μεγάλη βόλτα.
Ο Στίβεν δεν έχει ξαναδεί τέτοια πλάσματα.
Όμως, πρέπει να μάθει την πιάτσα,
αν θέλει να έχει μια ελπίδα να ξαναβρεί την οικογένειά του.
Από τελευταίος κι αργοπορημένος,
ο Στίβεν έχει εξελιχθεί σε χαμένος και τυχερός.
Κάποιοι γείτονες της Αθηνάς περνούν όταν τα λιβάδια ξεραίνονται
και προσφέρεται τροφή.
Οι μελισσοφάγοι συναντούν την οικογένεια της Αθηνάς για λίγες μέρες,
όταν οι ακρίδες του βασιλείου είναι πιο ζουμερές.
Βασίζονται στην οικογένεια για να τις ξετρυπώσει.
Η φιλία με τους μελισσοφάγους θα κρατήσει για όσο υπάρχουν ακρίδες.
Όταν τελειώσουν, τα πουλιά θα φύγουν μακριά.
Ο Στίβεν είναι τόσο ενθουσιασμένος με τις ακρίδες όσο όλοι.
Μπορεί να του λείπει η ικανότητα, αλλά όχι η φιλοδοξία.
Πίσω στο έδαφος, ο κάνθαρος είναι ακόμα σε αποστολή.
Μπορεί να φαίνεται ότι σπρώχνει προς τα εμπρός,
όμως στέκεται ανάποδα, ντριμπλάροντας προς τα πίσω.
Δεν βλέπει πού πάει, αλλά αυτό δεν τον εμποδίζει.
Η αποφασιστικότητά του είναι δυσανάλογη του μεγέθους του.
Τώρα που έχει την μπάλα, δεν θέλει να την αφήσει...
όσο μεγάλος κι αν είναι ο αντίπαλος.
Η ομάδα της Αθηνάς δεν έχει σκοράρει,
μα έβγαλε την μπάλα από το παιχνίδι.
Ο κάνθαρος έχει ξανά την μπάλα στην κατοχή του.
Η οικογένεια της Αθηνάς συναντά σπάνια ορισμένους γείτονες.
Όταν οι νεροχελώνες τούς ακούν, απομακρύνονται.
Μα πέρασε καιρός από την καταιγίδα
και το νερό είναι τόσο ρηχό, που δεν έχουν πού να κρυφτούν.
Ακόμα κι ένα killifish μπορεί να εξοκείλει.
Ο νερόλακκος ήταν όλος ο κόσμος του.
Όμως, με τόσο λιγοστό νερό, ο χρόνος του έχει σχεδόν τελειώσει.
Με το πάρτι στην πισίνα να αγριεύει,
κινδυνεύουν να συνθλιβούν.
Όσοι μπορούν, φεύγουν βιαστικά.
Κι αυτό τραβά την προσοχή.
Οι ελέφαντες ζουν με την αφή.
Χρησιμοποιούν προβοσκίδες και πόδια για να εξερευνούν οτιδήποτε νέο.
Δεν υπάρχει κακία, μόνο περιέργεια.
Στην κοινωνία των ελεφάντων, σπανίζει η επιθετικότητα.
Ακόμα και μεταξύ αρσενικών ελεφάντων,
όταν βρίσκουν την οικογένεια της Αθηνάς στο ξέφωτο με τα ορυκτά άλατα.
Αντιθέτως, υπάρχει ένας χαιρετισμός,
μια σιωπηλή αναγνώριση κύρους...
και το μοίρασμα.
Η εξόρυξη πλούσιου σε άλατα χώματος απαιτεί εξάσκηση.
Απαιτεί συγχρονισμό ποδιών και προβοσκίδας κι έλεγχο της αναπνοής.
Για τον Γουέγουε, είναι πρόκληση.
Αν αναπνεύσει βαριά, η σκόνη πάει κατευθείαν στη μύτη του.
Όμως, προσπαθεί να μη φτερνιστεί.
Του αποσπά την προσοχή τόσο πολύ που, για λίγο, χάνει τη φίλη του.
Η Μίμι δείχνει πάντα να πεινά,
μα δεν θηλάζει για πολύ.
Μόνο τότε ανακατεύεται η μεγάλη αδερφή της, η Μίλι,
και κρατά τον Γουέγουε μακριά.
Η Μάλα δεν παράγει αρκετό γάλα...
κι η Μίμι χρειάζεται κάθε γουλιά.
Στο τέλος κάθε μέρας, όλοι είναι κουρασμένοι.
Η μαμά χήνα δεν μπορεί να ξέρει ότι ο Στίβεν ακόμα λείπει.
Σε όλο το βασίλειο, οι πιο πολλοί νερόλακκοι έχουν στεγνώσει.
Η Αθηνά είναι ανήσυχη.
Ξέρει ότι θα χρειαστεί να φύγουν,
μα ανησυχεί ότι η Μίμι δεν είναι αρκετά δυνατή για να αντέξει το ταξίδι.
Φαίνεται να καθυστερεί σε καταστάσεις
που τα πιο πολλά μωρά θα ξεπερνούσαν.
Για τους φίλους της, δεν είναι εύκολο να καταλάβουν αν έχει μπλέξει
ή αν έχει απλώς κουραστεί.
Μα όταν η Αθηνά μουρμουρίζει "Προχωρήστε",
όλοι πρέπει να συμμορφωθούν.
Για ένα ελεφαντάκι, δεν υπάρχει κάτι χειρότερο
από το ενδεχόμενο να το εγκαταλείψουν.
Δεν νιώθει μόνο η Αθηνά πως έρχεται εποχή αλλαγών.
Σχεδόν εν μια νυκτί, η νέα οικογένεια του ταυροβατράχου έβγαλε πόδια
κι οδηγείται εκτός νερού για μια ζωή στη στεριά.
Ευτυχώς γι' αυτούς, τα νέα τους οστά είναι ακόμα πολύ μαλακά.
Καλύτερα να μην το ρισκάρουν με έναν ελέφαντα τριών τόνων.
Η Αθηνά δεν έχει αναχωρήσει για το καταφύγιο της ξηρής εποχής,
γιατί η Μίμι δυσκολεύεται.
Θέλει την ενθάρρυνση της μητέρας της.
Όταν ξεκινά η ξηρή εποχή, δεν υπάρχει γυρισμός.
Όμως περιστασιακά, η φύση χαμογελά
κι επιστρέφει ό,τι πήρε.
Μακάρι η βραδιά που έμεινε ο Στίβεν μόνος
να του έδειξε πόσο πολύ χρειάζεται την οικογένειά του.
Οι τελευταίοι βάτραχοι βγαίνουν στη στεριά.
Μα αυτοί που αναδύθηκαν πρώτοι είναι μεγαλύτεροι.
Και περιμένουν.
Για να ξεκινήσει καλά ο ταυροβάτραχος,
βοηθά να έχει μεγάλο στόμα και μικροσκοπικούς συγγενείς.
Στο βασίλειο, οι εβδομάδες χωρίς βροχή έχουν επιπτώσεις.
Αν η Αθηνά αμφέβαλλε για αυτό που έρχεται,
η άφιξη των μεγάλων σμηνών το επιβεβαιώνει.
Καθώς η γη ξηραίνεται, οι κουελέα αναγκάζονται να μεταναστεύσουν.
Η θυελλώδης άφιξή τους είναι εντυπωσιακή.
Θα πιουν σε μια μέρα όσο νερό πίνει η οικογένεια της Αθηνάς σε μία εβδομάδα.
Όταν έρθει η ώρα να φύγουν, θα έχουν πιει όλον τον νερόλακκο.
Η οικογένεια της Αθηνάς βάζει λάσπη για αντηλιακό.
Είναι σημαντικό για τα killifish,
καθώς άφησαν τα αβγά τους μέσα στη λάσπη.
Εξελίχθηκαν σε μικρά ψάρια, μα δεν εκκολάφτηκαν.
Επιβιώνουν εκτός νερού για εβδομάδες.
Όταν η οικογένεια της Αθηνάς φύγει,
θα μεταφέρει μικρούς επιβάτες μαζί της.
Έτσι, τα μωρά killifish μετακινούνται μεταξύ νερόλακκων,
καβαλώντας ελέφαντες.
Η Αθηνά ξέρει πως έπρεπε να έχει φύγει,
μα το πλησιέστερο μόνιμο νερό είναι σχεδόν 150 χιλιόμετρα μακριά.
Καθυστέρησε ελπίζοντας ότι η Μίμι θα δυνάμωνε.
Η Μάλα είναι πια τόσο προστατευτική που ούτε ο Γουέγουε είναι ευπρόσδεκτος.
Η μεγάλη της αδερφή, η Μίλι, της δίνει παρηγοριά,
μα όχι το γάλα που χρειάζεται απεγνωσμένα.
Μόνο ο χρόνος θα δείξει αν η απόφαση της Αθηνάς ήταν η σωστή.
Τώρα, δεν έχει επιλογή.
Το βασίλειο δεν έχει νερό
και οι λίμνες μπροστά τους ξηραίνονται.
Πρέπει να κατευθυνθούν στο καταφύγιο.
Τώρα, η Μάλα κι η Μίλι συνεργάζονται.
Όσο κι αν το θέλει η Αθηνά,
δεν μπορεί να βάλει τις ανάγκες της Μίμι πάνω από αυτές της οικογένειας.
Ενώ η Μάλα κι η Μίμι πάνε να πιουν νερό,
η Αθηνά πάει τους άλλους να τραφούν,
καθώς πρέπει να ισορροπήσει τις ανάγκες όλων.
Η απεγνωσμένη δίψα της Μίμι σημαίνει ότι το γάλα της Μάλα έχει σταματήσει.
Η Μάλα δεν το ξέρει.
Ξέρει ότι ένα αδύναμο μικρό μπορεί να παγιδευτεί στη λάσπη
και το ένστικτό της λέει να κρατήσει τη Μίμι μακριά.
Η Μίμι δεν έχει απογαλακτιστεί.
Αν δεν πιει γάλα,
δεν θα τραφεί καθόλου.
Ενίοτε, μια μητέρα χρειάζεται τη στήριξη της κόρης.
Γι' αυτό είναι η οικογένεια.
Η επόμενη μέρα είναι πιο ζεστή
κι η δύσκολη θέση της Αθηνάς, χειρότερη.
Δεν θέλει να αφήσει τη Μίμι πίσω,
ούτε και να θέσει σε κίνδυνο όλη την οικογένεια.
Η Αθηνά ξέρει ότι έφτασαν στην τελευταία λίμνη.
Και σήμερα, θα ξεραθεί.
Το αισθάνεται και μια νεροχελώνα. Μπαίνει βαθιά στη λάσπη όσο προλαβαίνει.
Προτιμά να ρισκάρει να την πατήσουν, παρά να παγιδευτεί στην ξηρή εποχή.
Η Μάλα δεν θα το βάλει ποτέ κάτω.
Όμως, στο τέλος, η μικρή καρδιά της Μίμι θα πάψει να χτυπά.
Για μια μητέρα, δεν υπάρχει τίποτα χειρότερο.
Καμιά φορά, όση λύπη κι αν υπάρχει, υπάρχει κι ανακούφιση στον θάνατο.
Όμως, για τον Γουέγουε, η απώλεια της φίλης του είναι δύσκολη.
Η Αθηνά ξέρει ότι δεν έχουν χρόνο για καθυστέρηση.
Θα χρειαστούν τρεις μέρες για να φτάσουν στο καταφύγιο.
Το καθυστέρησε τόσο,
που δεν θα βρουν πουθενά νερό στον δρόμο.
Δεν υπάρχει χρόνος να παρηγορήσουν τον Γουέγουε.
Πίσω, εκεί που υπήρχε ο νερόλακκος,
υπάρχει τώρα το μαλακό έδαφος που αναζητά ο κάνθαρος.
Τα killifish αποτελούν παρελθόν.
Ο ταυροβάτραχος θα σκάψει και θα περάσει τους επόμενους μήνες υπογείως.
Πέρασαν δύο μήνες από την εκκόλαψη του Στίβεν
κι οι νεαρές χήνες αναπτύχθηκαν πλήρως.
Κι αυτές κατευθύνονται στο καταφύγιο.
Ακολουθούν το ίδιο μονοπάτι με τους ελέφαντες.
Κάθε μέρα, η Αθηνά σταματά για λίγο για να τραφούν.
Φέρονται καλύτερα στον Γουέγουε.
Μέχρι κι η Πρίνσες είναι πιο ανεκτική.
Η Μίλι δεν έχει γάλα να προσφέρει,
μα ο θηλασμός του Γουέγουε παρηγορεί και τους δύο.
Η πορεία της Αθηνάς εκτός βασιλείου είναι ένας νοητός χάρτης μονοπατιών,
που έμαθε από τη μητέρα της και δεν ξέχασε ποτέ.
Πρέπει να διασχίσουν ξερότοπους.
Μα δεν περπατούν μόνοι.
Όλοι κατευθύνονται προς το καταφύγιο.
Το καταφύγιο είναι ένας νερόλακκος που τροφοδοτείται υπογείως.
Ακόμα και στο απόγειο της ξηρής εποχής, υπάρχει νερό για όλους.
Μαζί με τους ελέφαντες, κατέφυγε εδώ κι η οικογένεια του Στίβεν,
περιμένοντας την επιστροφή των βροχών για να γυρίσουν.
Η Αθηνά έρχεται εδώ σε χρονιές μεγάλης ξηρασίας.
Μόνο σ' αυτήν την περίσταση η μονάρχης συναντά κάποιον ισάξιου κύρους.
Αυτός είναι ο Σατάο, ο βασιλιάς όλων.
Ένας ελέφαντας με χαυλιόδοντες μυθικών αναλογιών.
Είναι ένας ευγενικός γίγαντας...
τον οποίον όλοι αποδέχονται.
Ήταν στην ερημιά όλη τη χρονιά
και θα εκμεταλλευτεί την ευκαιρία να βρει θηλυκό σε οίστρο.
Η νεαρή Νούσου ανήκει στην οικογένεια της Αθηνάς.
Μα είναι έγκυος.
Για πρώτη φορά από τον θάνατο της Μίμι, ο Γουέγουε διασκεδάζει.
Ευκαιρία να γνωρίσει μικρά άλλων οικογενειών.
Κι όταν έχει κουραστεί από το παιχνίδι, η οικογένεια τον βοηθά.
Καθώς η ξηρή εποχή προχωρά, η τροφή στο καταφύγιο λιγοστεύει.
Κάθε βράδυ, η οικογένεια της Αθηνάς ταξιδεύει μακριά για να τραφεί.
Μετά από κάθε εξόρμηση, πρέπει όλοι να επιστρέψουν στο νερό.
Είναι σαν σχοινί διάσωσης.
Όμως, τους δένει με το καταφύγιο,
κι ο κλοιός όλο και στενεύει
Έχουν λιγοστή ενέργεια, μιας και σχεδόν τα πάντα έχουν φαγωθεί.
Αυτό που ξεκίνησε ως καταφύγιο, μετατράπηκε σταδιακά σε φυλακή.
Όταν οι βροχές δεν φτάνουν,
αυτό που ξεκίνησε σαν ξηρή εποχή μετατρέπεται σε ξηρασία.
Οι επιπτώσεις και τα θύματα αρχίζουν να αυξάνονται.
Η Αθηνά δεν τολμά να φύγει,
καθώς δεν υπάρχει άλλο νερό σε κοντινή απόσταση.
Σε μια τέτοια ξηρασία, αυτό που σκοτώνει δεν είναι η δίψα, μα η πείνα.
Για όλους, είναι μόνο θέμα χρόνου.
Η 50χρονη Αθηνά δεν έχει βιώσει ξανά τόσο άσχημη ξηρασία.
Ποτέ δεν έχει χρειαστεί να πάρει μια τόσο κρίσιμη απόφαση.
Αυτήν τη φορά, διακυβεύεται η ζωή όλης της οικογένειάς της.
Αν μείνουν, θα λιμοκτονήσουν.
Αν φύγει και δεν υπολογίσει σωστά,
θα πεθάνουν από δίψα.
Όποιο κι αν είναι το αποτέλεσμα, η ευθύνη είναι αποκλειστικά δική της.
Τέτοια πίστη τής έχουν,
που όταν αποφασίζει να επιστρέψουν στο βασίλειο, δεν διστάζει κανείς.
Άλλωστε, είναι η μητριάρχισσά τους.
Θα την ακολουθούσαν οπουδήποτε.
Πίσω στο βασίλειό της, τα πράγματα δεν είναι καλύτερα.
Στη θέση του νερόλακκου, όσοι έσκαψαν είναι ζωντανοί, μα θαμμένοι.
Παγιδευμένοι σε καταστολή των ζωτικών τους λειτουργιών.
Για όλους, για να λυθούν τα μάγια,
πρέπει να βρέξει.
Έξω στους ξερότοπους,
όλοι προστατεύουν τον Γουέγουε από τον ήλιο.
Όμως, πρέπει να κάνει διπλάσια βήματα από αυτούς.
Κι αυτό έχει επιπτώσεις.
Όταν η Αθηνά τελικά σταματά,
δεν είναι για να ψάξουν για φαγητό, μα για να θυμηθούν κάποιον δικό τους.
Για λίγα λεπτά, η ξηρασία ξεχνιέται,
καθώς συμμετέχουν σε μια αντίληψη του παρελθόντος
και του τι σημαίνει να είσαι ένας από αυτούς.
Εκεί που πάνε, υπάρχει ακόμα η επίδραση της ξηρασίας.
Με το βασίλειο σε απόσταση μιας μέρας,
μόνο ένα πράγμα θα έκανε την Αθηνά να σταματήσει.
Μετά από μια κύηση δύο ετών,
η Νούσου γέννησε.
Το μωρό της είναι θηλυκό.
Δεν ξέρει σε τι κόσμο γεννήθηκε.
Η προτεραιότητά της είναι το πρώτο της γεύμα.
Όπως πάντα, ο Γουέγουε ανυπομονεί να γίνουν φίλοι.
Θα φαινόταν ως η χειρότερη στιγμή να γεννηθεί.
Μα η Αθηνά ξέρει κάτι άλλο.
Για χιλιάδες χρόνια, το είδος θεωρείτο ότι καλούσε τη βροχή.
Η αλήθεια είναι ότι μπορούσε να αισθανθεί τον ερχομό της βροχής
ενώ ήταν πάνω από 150 χλμ. μακριά.
Υπάρχει μόνο ένας τρόπος να ισορροπήσει ξανά το βασίλειο.
Έχουν έναν χρόνο να δουν τρεχούμενο νερό
κι αυτό τους εκπλήσσει.
Στην Αφρική, γέννηση με τον ερχομό βροχών είναι σημάδι καλοτυχίας.
Η βροχή πάντα δικαιολογεί έναν εορτασμό.
Και πάλι, τα μονοπάτια των ελεφάντων θα φέρουν νερό στους νερόλακκους.
Υπογείως, η βροχή λειτουργεί σαν αφύπνιση.
Όπως κάθε χαμόγελο αφήνει το αποτύπωμά του στο πρόσωπο,
κάθε ταξίδι αφήνει το σημάδι του στην ήπειρο αυτή.
Οι νεαρές χήνες είναι ακόμα σε ομάδα.
Μα δεν θα αργήσουν να αναζητούν τα δικά τους ταίρια.
Ως συνήθως, ο Στίβεν είναι τελευταίος κι αργοπορημένος.
Το φλερτ της χελώνας ήταν αργό και σταθερό,
μα έγινε επιτέλους αποδεκτό.
Και πάλι, ο νερόλακκος θα είναι η σωτηρία για όλους.
Για τον Γουέγουε, δεν υπάρχει άλλο μέρος σαν το σπίτι.
Και δεν υπάρχει κάτι καλύτερο από μια φίλη για να το μοιραστείς.
Οι μεγάλες ξηρασίες φέρνουν μεγάλες βροχές.
Κι η νέα ανάπτυξη του βασιλείου προσελκύει άλλες οικογένειες,
με έναν τρόπο που έχει δεκαετίες να συμβεί.
Για λίγες μέρες, αποτελούν ένα τεράστιο κοπάδι 1.000 ελεφάντων.
Είναι η μεγαλύτερη συνάθροιση του είδους στον πλανήτη.
Το ταξίδι έφερε κοντά τον Γουέγουε και την Πρίνσες.
Ήταν το πρώτο βήμα στην απόκτηση της γνώσης,
που θα τους βοηθήσει στη ζωή τους.
Θα αντιμετωπίσουν κι άλλες ξηρασίες,
μα η οικογένεια της Αθηνάς δεν θα ξεχάσει την καταπληκτική μητριάρχισσα
που τους οδήγησε μακριά και τους γύρισε σπίτι.
Απομένουν ελάχιστοι ελέφαντες με μεγάλους χαυλιόδοντες.
Σήμερα, αυτή η μικρή γωνία της ηπείρου τούς ανήκει ακόμα.
Μας υπενθυμίζει πώς ήταν κάποτε...
όταν ολόκληρη η Αφρική ήταν δική τους.
ΣΤΗ ΜΝΗΜΗ ΤΟΥ ΣΑΤΑΟ ΚΑΙ ΤΗΣ ΑΘΗΝΑΣ
ΣΑΤΑΟ
ΣΚΟΤΩΘΗΚΕ ΑΠΟ ΛΑΘΡΟΘΗΡΕΣ ΣΤΗ ΔΙΑΡΚΕΙΑ ΤΗΣ ΚΙΝΗΜΑΤΟΓΡΑΦΗΣΗΣ
ΗΤΑΝ Ο ΜΕΓΑΛΥΤΕΡΟΣ ΕΛΕΦΑΝΤΑΣ ΤΟΥ ΕΙΔΟΥΣ ΣΤΟΝ ΚΟΣΜΟ
ΑΘΗΝΑ
ΘΕΑΘΗΚΕ ΤΕΛΕΥΤΑΙΑ ΦΟΡΑ ΝΑ ΟΔΗΓΕΙ ΤΗΝ ΟΙΚΟΓΕΝΕΙΑ ΤΗΣ ΜΑΚΡΙΑ ΑΠΟ ΤΟ ΒΑΣΙΛΕΙΟ
ΑΝΑΚΑΛΥΨΤΕ ΠΕΡΙΣΣΟΤΕΡΑ ΓΙΑ ΤΟΥΣ ΕΛΕΦΑΝΤΕΣ ΚΑΙ ΠΩΣ ΜΠΟΡΕΙΤΕ ΝΑ ΒΟΗΘΗΣΕΤΕ
ΑΦΙΕΡΩΜΕΝΟ ΣΤΗ ΜΝΗΜΗ ΤΟΥ ΦΙΛΟΥ ΚΑΙ ΜΕΝΤΟΡΑ ΜΑΣ ΑΛΑΝ ΡΟΥΤ
Υποτιτλισμός: Γκέλη Τόγια